স্থানীয়রা জানায়, সদর উপজেলার ১০নং হুগড়া ইউনিয়নের ৮নং ওয়ার্ডের আনোহলা গ্রামের দুপ্রতিবেশী শফিকুল চাকলাদার ও মো. শহিদ মিয়া ৫জুলাই অনুষ্ঠিত ইউপি নির্বাচনে সাধারন সদস্য পদে প্রতিদ্বন্দ্বিতা করে উভয়েই হেরে যান। কিন্তু শফিকুল চাকলাদার তার প্রতিদ্বন্দ্বি প্রার্থী শহিদ মিয়াকে দায়ী করে। এ  নিয়ে উভয়ের মধ্যে দ্বন্দ্ব চলছিল। এরই সূত্র ধরে রোববার রাতে শহিদ মিয়ার বাড়িতে ঘরোয়া বৈঠক চলছিল । হঠাৎ শফিকুল চকলাদারের নেতৃত্বে ২০/২২জনের একদল লোক দা, লাঠি, চাপাতি নিয়ে ওই বৈঠকে হামলা চালিয়ে ব্যাপক মারধর করে। শহিদ মিয়ারা হামলা প্রতিরোধ করলে উভয় গ্রুপে সংঘর্ষ বাধে। সংঘর্ষে মহিলা সহ ২৪ব্যক্তি আহত হয়। টাঙ্গাইল জেনারেল হাসপাতালে ভর্তিকৃত আহতরা হচ্ছেন, মো. শহিদ মিয়াদের গ্রুপের মোছাঃ আছিয়া, মোছাঃ নাজমা বেগম, বেল্লাল হোসেন, মাজেদুল, গুলজার হোসেন, শহিদ মিয়া, মিনহাজ, কাঁলাচান, কদ্দুছ মিয়া ও জাহিদুল। শফিকুল  চাকলাদারদের গ্রুপের মো. হাজি চাকলাদার, উজ্জল চাকলাদার ও শফিকুল চাকলাদার। অন্যদেরকে প্রাথমিক চিকিৎসা দিয়ে ছেড়ে দেয়া হয়েছে।    টাঙ্গাইল সদর থানা পুলিশ জানায়, আনোহলার ঘটনায় শহিদ মিয়ার ভাই রহিজ উদ্দিন বাদি হয়ে মামলা দায়ের করেছেন।